Koszorúk és jókívánságok
A Perkovátz-ház Baráti Köre minden évben az advent elsõ vasárnapja elõtti szombaton elviszi szülõföldünk városaiba az ünnepi jókívánságokat és az összetartozást szimbolizáló adventi koszorúkat.
Immáron négy éve minden adventkor felkeresi a Perkovátz-ház Baráti Köre Sopron, Ruszt (Rust), Kismarton (Eisenstadt), Nagymarton (Mattersburg), Felsõpulya (Oberpullendorf), Fertõd és Kapuvár polgármesteri hivatalait. Idén húsz civil szervezet, valamint Fodor Tamás polgármester vitte el az ajándékukat, az adventi koszorút, a fiataloknak pedig naptárakat.
– Az utunk során több mint 1500 naptárat adhattunk át – mondta el Perkovátz Tamás. – Három nyelven – magyar, német, horvát – vittük el a szeretet üzenetét. A polgármesteri hivatalokban szívélyesen fogadtak bennünket, s megígérték: méltó helyre kerülnek a koszorúk. Az uniós csatlakozás és a határok lebomlása után még könnyebben tudjuk majd a kapcsolatot tartani, a célunk is ez: legyünk újra együtt.
soproni hírek Sopron